b'\n_START_ARTICLE_\nIndoiranilainen kantakieli\n_START_PARAGRAPH_\nIndoiranilainen kantakieli eli kantaindoiraani on kantaindoeuroopan indoiranilaisen haaran hypoteettinen, rekonstruoitu kantakieli, josta indoarjalaiset kielet, iranilaiset kielet sek\xc3\xa4 nuristanilaiset kielet ovat eriytyneet 2. vuosituhannen eaa puoliv\xc3\xa4liin menness\xc3\xa4._NEWLINE_Kantaindoiraania puhunut v\xc3\xa4est\xc3\xb6 yhdistet\xc3\xa4\xc3\xa4n tavallisesti Andronovon kulttuurin varhaisvaiheeseen (2000-luvun loppupuoli eaa).\n_START_SECTION_\nFonologia\n_START_PARAGRAPH_\nHuomattavin vokaali-ilmi\xc3\xb6 oli kantaindoeuroopan *e, *o, *a -vokaalien neutraalistuminen pelk\xc3\xa4ksi [a]-vokaaliksi kaikissa fonologisissa ymp\xc3\xa4rist\xc3\xb6iss\xc3\xa4, mill\xc3\xa4 oli huomattava vaikutus indieurooppalaisen ablaut-mekanismin toimivuuteen.'